
					    RAPORT DE SPECIALITATE
privind aprobarea vânzarii apartamentului nr. 24, situat în imobilul din Timișoara, B-dul  Eroilor nr. 26, conform dispozitivului Sentinței Civile nr. 3375/30.03.2016 a Judecătoriei Timișoara și a Deciziei Civile nr. 192/A/09.02.2017 a Tribunalului Timiș

	Numitul Gornic Gheorghe și soția Gornic Adriana, dețin drept locativ în baza Contractul de Închiriere nr. 1540/01.01.91, valabil încheiat pănă la data de 27.06.2019, asupra apartamentului nr. 24 situat în imobilul din Timișoara, B-dul Eroilor nr. 26, compus din 2 cameră și dependințe, având suprafața utilă de  53,746 mp și boxa în suprafață de 24,84 mp, înscris în C.F.ind.nr. 405869-C1-U24 Timișoara, nr.top. 9134/XXIV.
	Prin cerererea înregistrate cu nr. CT2015-6327-6327/25.09.2015, numitul Gornic Gheorghe a solicitat cumpărarea apartamentului situat la adresa de mai sus.
	Conform prevederilor Hotărârii Consiliului Local nr. 416/16.10.2015, a fost hotărâtă suspendarea activității de vânzare-cumpărare a locuințelor din fondul locativ de stat, excepție făcând solicitările de cumpărare a locuințelor care au făcut obiectul unor procese în instanță, la dosare fiind emise sentințe judecătorești în baza cărora instituția noastră este obligată să procedeze la vânzare, valoarea de vânzare fiind calculată, în conformitate cu prevederile legale, de către experți autorizați.
	Numitul Gornic Gheorghe s-a adresat instanței de judecată, solicitând acesteia ca prin hotărârea pe care o va pronunța, să dispună obligarea pârâților să-i vândă locuința asupra căreia deține drept locativ. 
	Prin dispozitivul Sentinței Civile nr. 3375/30.03.2016 a Judecătoriei Timișoara, instanța admite cererea de chemare în judecată formulată de reclamant și  “obligă pârâții să îi vândă reclamantului apartamentul nr.24 situat în Timișoara, B-dul  Eroilor  nr. 26, nr.cad. 9134/XXIV înscris în CF nr. 145289, calculul valorii apartamentului urmând a fi efectuat cu respectarea dispozițiilor legale în vigoare la momentul semnării contractului de vânzare-cumpărare în temeiul Legii 112/1995”. 

Prin dispozitivul Deciziei Civile nr. 192/A/09.02.2017 a Tribunalului Timiș, instanța respinge apelul formulat de instituția noastră, împotriva Sentinței Civile nr. 3375/30.03.2016, pronunțată de Judecătoria Timișoara.  
Prin raportul de evaluare întocmit de către firma S.C. BLACK LIGHT S.R.L. & S.C. CONSULTIM S.A., înregistrat cu nr. SC2017-022850/13.09.2017, a fost evaluat apartamentul și anexe, valoarea acestora fiind de 19.625 euro( 89.557 lei), calculată la cursul B.N.R. din data de 08.08.2017, respectiv 1 euro = 4,5635 lei, prețul urmând să fie actualizat la cursul B.N.R. comunicat la data încheierii contractului de vânzare-cumpărare. 
Având în vedere cele expuse mai sus, înaintăm spre dezbatere Consiliului Local, Proiectul de hotărâre privind aprobarea vânzării apartamentului nr. 24, situate în imobilul din Timișoara B-dul Eroilor nr. 26, conform dispozitivului Sentinței Civile nr. 3375/30.03.2016 a Judecătoriei Timișoara rămasă definitivă prin Decizia Civilă nr. 192/A/09.02.2017 a Tribunalului Timiș,  conform Raportului de Evaluare ce constituie Anexa la H.C.L., prețul urmând să fie actualizat la cursul B.N.R. de la data încheierii contractului de vânzare-cumpărare.

